ไปเที่ยววัดมหาธาตุตอนสาย ๆ  ร้อนมากเลยแวะหากาแฟและของกินรองท้องก่อนไปเที่ยวต่อ 

ตัวร้านอยู่ถนนริมถนนราชดำเนิน บรรยากาศสวยเลยครับ  ผนังเป็นอิญมอญเปลือย  คลาสิกดี ผนังหน้าร้านก็เป็นกระจกทำให้ไม่อึดอัดมากนัก  ที่นั่งก็มีค่อยข้างเยอะประมาณ 5 ที่ได้   ร้านนี้มีทั้งอาหาร ขนมและเครื่องดื่ม  แต่พวกผมกินอาหารเช้ามาจากที่พักแล้ว  ก็เลยสั่งแต่กาแฟ และขนมนิดหน่อย

เครื่องดื่มที่สั่งมี่ทั้ง อเมริกาโน่เย็น  สตอเบอรี่โซดา  ม็อคค่าเย็น ฯลฯ  รสชาติโอเคทุกแก้วครับ  ช่วยดับร้อนได้อย่างดี   นอกจากนี้ก็ยังสั่งขนมมาชิมด้วย โดยสั่งบานาน่าเครฟ พร้อมไอศกรีมมะนาว   ตัวครีมมันเยอะและเลี่ยนไปนิด  สาว ๆ ชิมแล้วไม่แตะต่อกันเลย  ยังดีว่าตัวความเปรี้ยวของไอศกรีมมะนาวมาช่วยตัดความเลี่ยน  ก็พอโอเคครับ

รวม ๆ ก็คือว่าเป็นร้านที่โอเค  โดยเฉพาะบรรยากาศที่น่ามานั่งเล่นชิลล์มาก  ก็แวะเวียนมาลองได้ครับ